**Извештај о раду Управе за дуван у 2018. години**

* **Усвојене измене и допуне Закона о дувану** – Управа за дуван је, у оквиру Радне групе за измене и допуне Закона о дувану, уз учешће свих релевантних државних органа била носилац израде Закона о изменама и допунама Закона о дувану, који је **ступио на снагу 16. децембра 2018. године**.
  + Циљ измена је стварање услова за сузбијање нелегалног промета дувана и дуванских производа, јачање контроле на тржишту, прецизније дефинисање обавеза привредних субјеката, као и усклађење одредаба важећег закона са измењеним околностима на тржишту дувана и дуванских производа.
* У циљу брже и потпуне примене Закона о дувану**, Управа за дуван је израдила подзаконске акте,** који су **ступили на снагу 29.12.2018. године:**
  + Правилник о садржини и начину вођења евиденција од стране произвођача дуванских производа, трговаца на велико и мало дуванским производима, увозника и извозника дувана, обрађеног дувана, прерађеног дувана, односно дуванских производа;
  + Правилник о садржини и начину вођења регистара и евиденционих листа о производњи, обради, преради и промету дувана, обрађеног дувана, прерађеног дувана, односно дуванских производа.
* **У Регистре и Евиденционе листе** које води Управа за дуван уписано је **21.500 привредних субјекта**. У току 2018. године је:
  + издато **12.032 дозвола** за трговину на мало дуванским производима**;**
  + обрађено **10.601 извештаја** привредних субјеката који послују на тржишту дувана и дуванских производа**;**
  + регистровано **136** **марки** дуванских производа**;**
  + у Евиденциону листу уписано **992 физичка лица** произвођача дувана**.**
* **Остварени директни приходи у буџет** Републике Србије:
  + **210.542.000 динара** на име накнада за обављање делатности у области производње и промета дувана и дуванских производа;
  + **4.003.781 динара** на име републичких административних такси.
* **У току 2018. године, Управа за дуван је активно учествовала у раду** **Радне групе за борбу против кријумчарења дувана**, кроз обраду и размену релевантних података, а у циљу сузбијања нелегалног промета дувана и дуванских производа;
* **Успешно реализована TAIEX радионица** –у сарадњи са Европском унијом, кроз инструмент Техничке помоћи и размене информација (TAIEX) Управа за дуван је организовала дводневну радионицу на тему „Производња и обрада дувана“. Радионица је организована са циљем унапређења знања о правној регулативи Европске уније у области производње и обраде дувана, како би се олакшала хармонизација прописа Републике Србије и имплементирале препоруке дате од стране Комисије ЕУ;
* Учешће представника Управе за дуван на **Првом састанку уговорних страна Протокола о елиминацији нелегалне трговине дуванским производима (MOP1)** у Женеви, у саставу званичне делегације Републике Србије;
* **Реализоване посете произвођачима дуванских производа** – Philip Morris Operations а.д. Ниш, British American Tobacco Vranje а.д. Врање и „JT International“ а.д. Сента, као и истраживачко-развојном центру и производном погону фабрике дуванских производа Philip Morris International Research & Development у Швајцарској;
* **Учешће у пројектима:**
  + Програм реформе управљања јавним финансијама;
  + „еПАПИР - Унапређење пословног окружења” пројекат Владе РС и Међународне финансијске корпорације (IFC) чланице групације Светске банке;
* **Активности у области ЕУ интеграција** - Учешће у реализацији активности у вези са ПГ11, ПГ16 и ПГ28 у циљу даљег напретка процеса европских интеграција и усклађивања домаћег законодавства са правним тековинама ЕУ.